RO
C 64/32
Jurnalul Oficial al Uniunii Europene
21.2.2023
(13)
Letonia a notificat, prin scrisoarea din 1 decembrie 2022, modificările aduse tabelului său național de alocare.
La instalația LV-206234, corecțiile aduse bilanțului termic au condus la o creștere a nivelului activității istorice a subinstalației cu referință pentru încălzirea centralizată.
(14)
Țările de Jos au notificat, prin scrisorile din 8 martie 2022, 23 martie 2022, 16 iunie 2022, 14 octombrie 2022 și 24 octombrie 2022, modificările aduse tabelului național de alocare.
O sursă de căldură a fost tratată greșit drept căldură eligibilă în cadrul subinstalației cu referință pentru căldură a instalației NL-366.
În plus, nicio căldură raportată nu a fost introdusă în subinstalația cu referință pentru hidrogen a instalației NL-366.
Ambele aspecte au fost corectate.
La instalația NL-54, a fost corectat nivelul activității istorice a subinstalației cu referință pentru căldură expusă riscului de relocare a emisiilor de dioxid de carbon.
A fost corectat nivelul activității istorice a subinstalației cu emisii de proces a instalației NL-110.
Au fost corectate erorile privind consumul de energie electrică și factorul de schimb de energie electrică la subinstalația cu referință pentru stiren a instalației NL-205924.
La instalația NL-205924, au fost corectate bilanțul gazelor reziduale și bilanțul termic.
Au fost corectate neconcordanțele în ceea ce privește limitele și calculele referitoare la subinstalația cu emisii de proces a instalației NL-205926.
(15)
România a notificat, prin scrisoarea din 14 noiembrie 2022, modificările aduse tabelului său național de alocare.
Corecțiile bilanțului termic au condus la o scădere a nivelului activității istorice la subinstalația cu referință pentru încălzire centralizată a instalației RO-207234.
(16)
Suedia a notificat, prin scrisoarea din 1 decembrie 2022, corecții în tabelul său național de alocare.
La instalația SE-471, a fost redus nivelul activității istorice a subinstalației cu referință pentru hârtia fină necretată.
Datele anterioare includeau produse nevândute care au fost reintroduse în proces.
Această parte a fost dedusă din nivelul activității istorice.
A fost redus nivelul activității istorice a subinstalațiilor cu carton necretat și cretat ale instalaților SE-475.
Datele anterioare includeau produse nevândute care au fost reintroduse în proces.
Această parte a fost dedusă din nivelul activității istorice.
(17)
Tabelele naționale de alocare notificate sunt conforme cu Directiva 2003/87/CE, cu Regulamentul delegat (UE) 2019/331 al Comisiei și cu Decizia (UE) 2021/355 a Comisiei,
DECIDE:
Articol unic Administratorului central al Registrului de tranzacții al Uniunii Europene i se încredințează sarcina de a introduce în Registrul de tranzacții al Uniunii Europene corecțiile aduse tabelelor naționale de alocare pentru Cehia, Danemarca, Germania, Irlanda, Spania, Franța, Italia, Letonia, Ungaria, Țările de Jos, România și Suedia, cuprinzând cantitățile anuale finale pentru alocarea tranzitorie cu titlu gratuit a certificatelor de emisii pentru perioada 2021-2025, prevăzute în anexă.
Adoptată la Bruxelles, 21 decembrie 2022.
Pentru Comisie Frans TIMMERMANS Vicepreședinte executiv